02/08/2011 | Administración Autonómica
Xunta de Galicia
Consellería de Economía e Industria
Dirección Xeral de Industria, Enerxía e Minas
Número de expediente: IN661A 17/2004

RESOLUCIÓN DO 5 DE XULLO DE 2011, DA DIRECCIÓN XERAL DE INDUSTRIA, ENERXÍA E MINAS, POLA QUE SE AUTORIZA ADMINISTRATIVAMENTE, SE APROBA O PROXECTO DE EXECUCIÓN E SE RECOÑECE A CONDICIÓN DE INSTALACIÓN ACOLLIDA AO RÉXIME ESPECIAL DE PRODUCIÓN DE ENERXÍA ELÉCTRICA DO PARQUE EÓLICO SINGULAR DE RIVEIRA (MONTE FORCADOS), PROMOVIDO POLO CONCELLO DE RIVEIRA E EMPRAZADO NO MESMO CONCELLO, NA PROVINCIA DA CORUÑA (EXPEDIENTE IN661A 17/2004). Examinado o expediente instruído a pedimento do concello de Riveira, sobre a autorización administrativa, aprobación do proxecto de execución e recoñecemento de instalación acollida ao réxime especial de produción de enerxía eléctrica do parque eólico singular de Riveira (Monte Forcados), resultan os seguintes ANTECEDENTES DE FEITO Primeiro. O parque eólico singular de Riveira (Monte Forcados) admitiuse a trámite, para unha potencia de 3 MW, por Resolución do 26 de xullo de 2004 da Consellería de Innovación, Industria e Comercio, pola que se publicou a relación de solicitudes de autorización para a instalación de parques eólicos singulares admitidas a trámite ao abeiro da orde do 22 de xaneiro de 2004 e a súa modificación do 20 de abril de 2004. A admisión a trámite resólvese con indicación expresa de que os parques eólicos singulares da Pobra do Caramiñal, Porto do Son e Riveira condiciónanse a unhas posibilidades de evacuación conxunta de 7,5 MW. Segundo.0 8 de novembro de 2006 a empresa Norvento, S. L. resulta adxudicataria da concesión do parque eólico singular de Riveira mediante acordo adoptado polo Pleno da Corporación Municipal de Riveira. Terceiro. Con data 22 de decembro de 2009, Unión Fenosa Distribución notifica ao concello de Riveira a concesión de punto de conexión para o parque eólico singular do devandito concello, para unha potencia de 3 MW. Cuarto.0 17 de setembro de 2010, Norvento, S. L., como sociedade concesionaria do parque eólico singular, presenta o “3.º Modificado Proxecto de Execución Parque Eólico Singular Monte Forcados”, solicitando a autorización administrativa, a aprobación do proxecto de execución e a declaración de utilidade pública para o parque eólico singular, segundo o establecido no Real Decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, no Decreto 302/2001, do 25 de outubro, polo que se regula o aproveitamento da enerxía eólica na Comunidade Autónoma de Galicia e na Orde do 29 de outubro de 2002, pola que se determinan os requisitos para a autorización de parques eólicos singulares. Quinto. Con data 7 de outubro de 2010, a Secretaría Xeral de Calidade e Avaliación Ambiental informa que non procede someter o proxecto do parque eólico singular de Riveira ao trámite de avaliación de impacto nin de efectos ambientais. Sexto. Con data 12 de novembro de 2010, Norvento, S. L. presenta o “Anexo ao 3.º Modificado Proxecto de Execución Parque Eólico Singular Monte Forcados: Conexión con LAT 20 kV S/C Evacuación PES do Barbanza”, a efectos de completar o proxecto e definir as instalacións existentes entre o centro de interconexión do parque eólico singular de Riveira e a LAT compartida cos parques eólicos singulares de Porto do Son e Pobra do Caramiñal para a evacuación conxunta da enerxía xerada. Sétimo. Con data 10 de decembro de 2010, Norvento, S. L. presenta acordo acadado o 19 de novembro de 2010 coa Comunidade de Montes Veciñais en Man Común de Balteiro, Folgoso y Río Portas, Lobeiras, Lijo, Salmón y Recobo, titular da única parcela afectada polo proxecto, polo que se constitúe un dereito de superficie a favor da devandita sociedade para a instalación do parque eólico singular. Ao mesmo tempo, Norvento, S. L. solicita que se tome razón da súa renuncia á declaración de utilidade pública do proxecto “3.º Modificado Proxecto de Execución Parque Eólico Singular Monte Forcados”. Oitavo. Por acordo do 16 de decembro de 2010 do Departamento Territorial da Consellería de Economía e Industria da Coruña, someteuse a información pública a solicitude de autorización administrativa das instalacións electromecánicas do parque eólico singular de Riveira. As características principais das instalacións son as seguintes: Solicitante: Concello de Riveira. Domicilio social: praza do Concello, s/n, Riveira Denominación: parque eólico singular de Riveira (Modificado n.º 3). Concellos afectados: Riveira. Potencia a instalar: 3 MW. Emprazamento do aeroxerador: (UTM-X: 502.140, UTM-Y: 4.720.368) Características técnicas: – 1 aeroxerador de 3.000 kW de potencia nominal ENERCON E82, montado sobre fuste tubular metálico de 85 m de altura e rotor de 82 m de diámetro. – 1 transformador, situado no interior do fuste de 3.140 kVA e tensións de 0,69/20 kV. – Rede eléctrica soterrada de media tensión de 162 m de lonxitude, a 20 kV realizada en condutor RHZ1 12/20 kV de 3 (1x150) mm 2 Al, para interconexión do aeroxerador co centro de interconexión. – Centro de manobra e interconexión para o aloxamento do aparellaxe de medida, protección, telemando e telecontrol. – Liña de media tensión aérea de 20 kV, de 318 m de lonxitude, con condutor LA-110 e apoios metálicos e celosía, con inicio no centro de interconexión e remate no apoio n.º 29 da LAT 20 kV PES BARBANZA. Durante o período de información pública non consta que se presentasen alegacións. Noveno. Con data 25 de abril de 2011, a Xefatura Territorial da Consellería de Economía e Industria da Coruña, en vista da documentación presentada e da tramitación seguida, informa favorablemente a autorización administrativa e o proxecto de execución do Parque Eólico Singular de Riveira. Décimo. Con data 2 de maio de 2011, a Dirección Xeral de Patrimonio Cultural informa favorablemente o Estudio de Impacto sobre bens culturais do parque eólico singular Riveira (informe memoria do 28 de xullo de 2009 e Addenda do 13 de agosto de 2010). Aos anteriores antecedentes de feito sonlle de aplicación os seguintes FUNDAMENTOS DE DEREITO Primeiro. A Dirección Xeral de Industria, Enerxía e Minas é a competente para resolver este procedemento, con fundamento no Decreto 79/2009, do 19 de abril, polo que se establece a estrutura orgánica da Xunta de Galicia e no Decreto 8/2011, do 28 de xaneiro, polo que se fixa a estrutura orgánica das consellerías da Xunta de Galicia, en relación co artigo 28 do Decreto 324/2009, do 11 de xuño, polo que se establece a estrutura orgánica da Consellería de Economía e Industria, que atribúe á Dirección Xeral de Industria, Enerxía e Minas a dirección, coordinación, planificación, execución, seguimento e control das competencias e funcións da Consellería en materia de industria, seguridade industrial, solo industrial, metroloxía, metais preciosos, enerxía e minas, co artigo 23 do Decreto 302/2001, do 25 de outubro, polo que se regula o aproveitamento da enerxía eólica na Comunidade Autónoma de Galicia e co artigo 4 do Real Decreto 661/2007, do 25 de maio, polo que se regula a actividade de produción de enerxía eléctrica en réxime especial. Segundo. No expediente instruído para o efecto cumpríronse os trámites procedementais sinalados na Lei 54/1997, do 27 de novembro, do sector eléctrico, no Real Decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, no Decreto 302/2001, do 25 de outubro, polo que se regula o aproveitamento da enerxía eólica na Comunidade Autónoma de Galicia e na Orde do 29 de outubro de 2002, pola que se determinan os requisitos para a autorización de parques eólicos singulares, en relación coa disposición transitoria cuarta da Lei 8/2009, do 22 de decembro, pola que se regula o aproveitamento eólico en Galicia e se crean o canon eólico e o Fondo de Compensación Ambiental, na Lei 30/1992, do 26 de novembro, de réxime xurídico das administracións públicas e do procedemento administrativo común, e demais normas vixentes de aplicación. Terceiro. Tal e como se menciona no antecedente de feito primeiro da presente resolución, os parques eólicos singulares do Barbanza (Porto do Son, Pobra do Caramiñal e Riveira), admitíronse a trámite mediante resolución do 26 de xullo de 2004 da Consellería de Innovación, Industria e Comercio, para unha potencia de 3 MW cada un, condicionados a unhas posibilidades de evacuación conxunta de 7,5 MW debido as restricións de capacidade da rede de distribución da zona no momento da devandita admisión. Unha vez superadas ditas restricións de capacidade, considérase que procede autorizar administrativamente cada un dos parques eólicos singulares do Barbanza para unha potencia de 3 MW, pola que se admitiron a trámite mediante a devandita resolución do 26 de xullo de 2004. Á vista do que antecede e no exercicio das competencias que teño atribuídas RESOLVO Primeiro. Autorizar administrativamente as instalacións do parque eólico singular de Riveira (Monte Forcados), situado nos concello de Riveira (A Coruña), para unha potencia de 3 MW. Segundo. Aprobar o proxecto de execución do parque eólico singular de Riveira (Monte Forcados), composto polos documentos “3.º Modificado Proxecto de Execución Parque Eólico Singular Monte Forcados” e “Anexo ao 3o Modificado Proxecto de Execución Parque Eólico Singular Monte Forcados: Conexión con LAT 20 kV S/C Evacuación PES do Barbanza” asinados polo enxeñeiro industrial Pablo Fernández Castro e visados polo Colexio Nacional de Enxeñeiros do ICAI con datas 15/09/2010 e 11/11/2010, cos número de rexistro 1907/10 e 2218/10, respectivamente. As principais características do proxecto se describen a continuación: Solicitante: Concello de Riveira. Domicilio social: praza do Concello s/n, Riveira Denominación: parque eólico singular de Riveira (Modificado n.º 3). Concellos afectados: Riveira. Potencia a instalar: 3 MW. Produción anual neta prevista: 10.094 MWh. Orzamento: 2.769.602,16 euros. Emprazamento do aeroxerador: (UTM-X: 502.140, UTM-Y: 4.720.368). Características técnicas: – 1 aeroxerador de 3.000 kW de potencia nominal ENERCON E82, montado sobre fuste tubular metálico de 85 m de altura e rotor de 82 m de diámetro. – 1 transformador, situado no interior do fuste de 3.140 kVA e tensións de 0,69/20 kV. – Rede eléctrica soterrada de media tensión de 162 m de lonxitude, a 20 kV realizada en condutor RHZ1 12/20 kV de 3 (1x150) mm 2 Al, para interconexión do aeroxerador co centro de interconexión. – Centro de manobra e interconexión para o aloxamento do aparellaxe de medida, protección, telemando e telecontrol. – Liña de media tensión aérea de 20 kV de 318 m de lonxitude, con condutor LA-110 e apoios metálicos e celosía, con inicio no centro de interconexión e remate no apoio n.º 29 da LAT 20 kV PES BARBANZA. Terceiro. Recoñecerlle ao parque eólico singular de Riveira a condición de instalación acollida ao réxime especial de produción de enerxía eléctrica regulamentado polo Real Decreto 661/2007, do 25 de maio, e incluíla no grupo b.2., subgrupo b.2.1., do artigo 2 do citado Real Decreto. A presente autorización axustarase ao cumprimento das seguintes condicións: 1. Conforme ao disposto no artigo 19 do Decreto 302/2001, do 25 de outubro, para os efectos de garantir o cumprimento das súas obrigas, o concello de Riveira deberá constituír, no prazo de 30 días a contar desde o día seguirte ao da notificación da presente resolución, unha fianza de 55.392,04 euros, importe correspondente ao 2% do orzamento do proxecto de execución do parque eólico que por esta resolución se aproba. A dita fianza constituirase na Caixa Xeral de Depósitos da Consellería de Facenda da Xunta de Galicia, en calquera das formas sinaladas no artigo 11.3 do Decreto 1775/1967, do 22 de xullo, sobre réxime de instalación, ampliación e traslado de industrias, e devolvérase unha vez que se formalice a acta de posta en marcha das instalacións.2. Consonte ao disposto no artigo 4 do Decreto 455/1996, do 7 de novembro, de fianzas en materia ambiental, esta dirección xeral deberá fixar, a proposta do órgano ambiental, a contía do aval ambiental correspondente ás labores de restauración asociadas á fase de obras. Polo tanto, o concello de Riveira deberá depositar no prazo de 30 días, a contar desde o día seguinte ao da notificación do devandito importe, o aval ambiental descrito. A dita fianza constituirase na Caixa Xeral de Depósitos da Consellería de Facenda da Xunta de Galicia, en calquera das formas sinaladas no artigo 11.3 do Decreto 1775/1967, do 22 de xullo, sobre réxime de instalación, ampliación e traslado de industrias, e devolverase cando desaparezan as causas que motivaron a súa esixencia, unha vez depositado o importe correspondente ao aval de restauración en fase de desmantelamento, que oportunamente se fixe, conforme co artigo 6 do Decreto 455/1996, do 7 de novembro.3. Como requisito necesario para a aplicación á citada instalación do réxime especial de produción de enerxía eléctrica, o promotor deberá inscribila definitivamente no Rexistro de Instalacións de Produción de Enerxía Eléctrica en Réxime Especial da Comunidade Autónoma de Galicia, creado pola Orde da Consellería de Industria e Comercio do 5 de xuño de 1995 (DOG do 14 de xullo), logo da acreditación do cumprimento dos requisitos establecidos nos artigos 11 e 12 do Real Decreto 661/2007, do 25 de malo.4. A instalación adaptarase ao procedemento de captación e procesamento de datos de produción de enerxía eléctrica de Galicia regulamentado pola Orde da Consellería de Innovación e Industria, do 23 de xaneiro de 2009, pola que se establece o procedemento para a captación e procesamento dos datos de produción enerxética das instalacións acollidas ao réxime especial de produción de enerxía eléctrica na Comunidade Autónoma de Galicia (DOG n.º 37 do 23 de febreiro de 2009). 5. As instalacións que se autorizan terán que realizarse de acordo coas especificacións e planos que figuran no proxecto de execución aprobado pola presente resolución, cun orzamento de 2.769.602,16 euros.6. 0 prazo para a posta en marcha das instalacións que se autorizan será de seis meses contados a partir da data de ocupación dos terreos. Unha vez construídas as instalacións autorizadas e con carácter previo á súa posta en marcha, a Xefatura Territorial da Consellería de Economía e Industria da Coruña inspeccionará a totalidade das obras e montaxes efectuados e verificará o cumprimento dos condicionados establecidos nesta resolución e outros que sexan de aplicación.7. A efectividade desta resolución queda supeditada a que a empresa que explote o parque eólico singular en virtude de calquera modalidade contractual reúna os requisitos de solvencia legal, técnica e económica esixibles aos titulares de instalacións de produción de enerxía eléctrica, segundo o establecido no artigo 121 do Real Decreto 1955/2000, do 1 de decembro.8. Segundo o establecido no artigo 8 do Decreto 584/1972, do 24 de febreiro, de servidumes aeronáuticas, o parque eólico singular considérase un obstáculo á Navegación Aérea, por superar o aeroxerador os 100 m de altura. Polo tanto, de acordo co establecido no devandito Decreto e demais normativa aplicable ao efecto, o promotor deberá obter, con anterioridade ao inicio das obras, o correspondente permiso do organismo competente.9. 0 parque eólico que se autoriza deberá cumprir cos requisitos que se recollan nos procedementos de operación aprobados polo Ministerio de Industria, Turismo e Comercio, que Ile resulten de aplicación.10. A Administración resérvase o dereito de deixar sen efecto a presente autorización por calquera das causas establecidas no artigo 34 do Decreto 1775/1967, do 22 de xullo, por incumprimento das condicións impostas ou por calquera outra causa excepcional que o xustifique.11. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras das instalacións autorizadas. Contra a presente resolución, que non é definitiva en vía administrativa, cabe interpoñer recurso de alzada ante o Conselleiro de Economía e Industria no prazo dun mes contado a partir do día seguinte ao da súa notificación, conforme ao establecido nos artigos 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común, sen prexuízo de que os interesados podan interpoñer calquera outro recurso que estimen pertinente. Santiago de Compostela, 5 de xullo de 2011. O director xeral de Industria, Enerxía e Minas Ángel Bernardo Tahoces